Homoderus mellyi

Homoderus mellyi er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannen ca. 25 - 55 millimeter), matt gulbrun hjortebille.  Hannen har mer eller mindre sterkt forstørrede, krumme kjever med 4-6 tenner på innerkanten, den ytterste av disse er større enn de andre. Hodet er stort og bredt, forkanten oppbrettet, særlig hos store hanner. Hoidet har en oval, mørk flekk ved siden av hvert antennefeste, fasettøynene sitter forholdsvis langt bak på hodet og er nokså små, siden av hodet med en liten tann bak hvert fasettøye. Antennene er nokså tynne, det innerste leddet sterkt buet. Pronotum har fire svarte flekker som danner en tverr-rad, de midterste flekkene er større enn de på sidene. Kantene på pronotum er smalt svarte. Dekkvingene er gulbrune, smalt svarte langs sømmen, med markerte, spissvinklede "skuldre". Beina er brungule. Undersiden er gulbrun, de fleste kroppsplatene med mørk kant. Hunnen er mye mindre enn hannen og ganske annerledes farget: hodet er svart, pronotum er brunrødt (mye rødligere enn hos hannen), de midterste svarte flekkene er store, de ytterste ganske små. Dekkvingene er svarte med en gulrød lengdestripe, beina delvis mørke. Oversiden hos hunnen er også nokså blank og tydelig punktert.

Levevis 
Larvene utvikler seg i råtne trestammer.

Utbredelse 
Artene lever i tropiske områder i Vest-Afrika, fra Guinea i vest til Nigeria i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Homoderini
 Slekten Homoderus Parry, 1862 
 Homoderus mellyi Parry, 1862
 Homoderus mellyi mellyi Parry, 1862
 Homoderus mellyi polyodontus Boileau, 1902

Kilder 
 Oversikt over artene

Eksterne lenker 
 Bildegalleri over en del arter
 

Hjortebiller
Dyr formelt beskrevet i 1862
Dyr formelt beskrevet av Frederic John Sidney Parry
Guineas insekter
Nigerias insekter
Sierra Leones insekter
Togos insekter
Elfenbeinskystens insekter
Ekvatorial-Guineas insekter
Gabons insekter
Den Sentralafrikanske republikks insekter